ഐൻ‌സ്റ്റൈൻ ഒബ്സർവേറ്ററി

നാസയുടെ മൂന്ന് ഹൈ എനർജി ആസ്ട്രോഫിസിക്കൽ ഒബ്സർവേറ്ററികളിൽ രണ്ടാമത്തേതും, പൂർണ്ണമായി ഇമേജിംഗ് ചെയ്യുന്ന ആദ്യത്തേതുമായ എക്സ്-റേ ദൂരദർശിനിയാണ് ഐൻ‌സ്റ്റൈൻ ഒബ്സർവേറ്ററി ( HEAO-2 ). വിക്ഷേപണത്തിന് മുമ്പ് HEAO B എന്ന് നാമകരണം ചെയ്യപ്പെട്ട ഈ നിരീക്ഷണകേന്ദ്രം വിജയകരമായി ഭ്രമണപഥത്തിലെത്തിയപ്പോൾ ആൽബർട്ട് ഐൻ‌സ്റ്റൈനെ  ബഹുമാനിക്കുന്നതിനായി ഐൻസ്റ്റെൻ ഒബ്സർവേറ്ററി എന്ന് പേര് മാറ്റി. 

 ലോഞ്ച് 
ഐൻ‌സ്റ്റൈൻ ഒബ്സർവേറ്ററി, HEAO-2, 1978 നവംബർ 13 ന് ഫ്ലോറിഡയിലെ കേപ് കനാവറലിൽ നിന്ന് അറ്റ്ലസ്-സെന്റോർ SLV-3D ബൂസ്റ്റർ റോക്കറ്റിൽ 500 കിലോമീറ്ററിന് മുകളിലുള്ള പ്രാരംഭ ഉയരത്തിൽ വൃത്താകൃതിയിലുള്ള ഭ്രമണപഥത്തിൽ വിക്ഷേപിച്ചു. അതിന്റെ ഓർബിറ്റൽ ഇൻക്ലിനേഷൻ ഓർബിറ്റ് 23.5 ഡിഗ്രിയായിരുന്നു. ഐൻ‌സ്റ്റൈൻ ഒബ്സർവേറ്ററി ഉപഗ്രഹം 1982 മാർച്ച് 25 ന് ഭൂമിയുടെ അന്തരീക്ഷത്തിലേക്ക് വീണ്ടും പ്രവേശിക്കുകയും കത്തിയമരുകയും ചെയ്തു. 

 ഇൻസ്ട്രുമെന്റേഷൻ 
പോയിന്റ് ഉറവിടങ്ങളുടെയും വിപുലീകൃത വസ്തുക്കളുടെയും ആർക്ക്-സെക്കന്റ് കോണീയ മിഴിവ് നൽകുന്ന അഭൂതപൂർവമായ അളവിലുള്ള സംവേദനക്ഷമതയുള്ള (മുമ്പ് ഉള്ളതിനേക്കാൾ നൂറുകണക്കിന് മടങ്ങ് മികച്ച) ഒരൊറ്റ ഗ്രേസിങ്-ഇൻസിഡൻസ് ഫോക്കസിങ് എക്സ്-റേ ടെലസ്കോപ്പ് ഐൻസ്റ്റീൻ ഒബ്സർവേറ്ററിയിൽ ഉണ്ടായിരുന്നു. 0.2 മുതൽ 3.5 കെ‌വി ഊർജ്ജ ശ്രേണിയിൽ സെൻ‌സിറ്റീവ് ആയ ഉപകരണങ്ങളും ഇതിൽ ഉണ്ടായിരുന്നു. താഴെപ്പറയുന്ന നാല് ഫോക്കൽ-പ്ലെയിൻ ഉപകരണങ്ങളുടെ ശേഖരവും ഉപഗ്രഹത്തിൽ സ്ഥാപിച്ചിരുന്നു: 

 എച്ച്ആർഐ അല്ലെങ്കിൽ ഹൈ റെസല്യൂഷൻ ഇമേജിംഗ് ക്യാമറ, 0.15-3 കെ‌വി
 ഐപിസി, അല്ലെങ്കിൽ ഇമേജിംഗ് പ്രൊപോഷണൽ കൌണ്ടർ, 0.4 മുതൽ 4 keV വരെ
 എസ്‍എസ്‍എസ്, അല്ലെങ്കിൽ സോളിഡ് സ്റ്റേറ്റ് സ്പെക്ട്രോമീറ്റർ, 0.5 മുതൽ 4.5 keV വരെ
 എഫ്‌പി‌സി‌എസ്, അല്ലെങ്കിൽ ബ്രാഗ് ഫോക്കൽ പ്ലെയിൻ ക്രിസ്റ്റൽ സ്പെക്ട്രോമീറ്റർ

1-20 കെ‌വി‌വി ശ്രേണിയിൽ‌ പ്രവർ‌ത്തിക്കുന്ന കോആക്സിയൽ ഉപകരണമായ മോണിറ്റർ‌ പ്രൊപോഷണൽ കൌണ്ടർ 'എം‌പി‌സി', ‌ ഇമേജിംഗ് ഡിറ്റക്ടറുകൾ‌ക്കൊപ്പം ഉപയോഗിക്കാൻ‌ കഴിയുന്ന താഴെപ്പറയുന്ന രണ്ട് ഫിൽ‌റ്ററുകൾ‌ എന്നിവയും അതിൽ ഉണ്ടായിരുന്നു.

 ബി‌ബി‌എഫ്‌എസ്, ബ്രോഡ് ബാൻഡ് ഫിൽ‌റ്റർ സ്പെക്ട്രോമീറ്റർ (സ്പെക്ട്രൽ സംവേദനക്ഷമത മാറ്റുന്നതിന് എക്സ്-റേ ബീമിൽ സ്ഥാപിക്കാവുന്ന അലുമിനിയം, ബെറിലിയം ഫിൽട്ടറുകൾ)
 ഒ‌ജി‌എസ്, ഒബ്‌ജക്റ്റ് ഗ്രേറ്റിംഗ് സ്പെക്ട്രോമീറ്റർ (ഏകദേശം 50 സ്പെക്ട്രൽ റെസല്യൂഷനുള്ള ട്രാൻസ്മിഷൻ ഗ്രേറ്റിംഗുകൾ)

 അവലംബം 

 ഇതും കാണുക 

 HEAO പ്രോഗ്രാം
 ഹൈ എനർജി അസ്ട്രോണമി ഒബ്സർവേറ്ററി 1
 ഹൈ എനർജി അസ്ട്രോണമി ഒബ്സർവേറ്ററി 3
 കൃത്രിമ ഉപഗ്രഹങ്ങളുടെയും ബഹിരാകാശ പേടകങ്ങളുടെയും ടൈംലൈൻ

 പുറം കണ്ണികൾ 

 ഐൻ‌സ്റ്റൈൻ ഒബ്സർവേറ്ററി (HEAO-2) 

വർഗ്ഗം:എക്സ് റേ ദൂരദർശിനികൾ
വർഗ്ഗം:ബഹിരാകാശ ദൂരദർശിനികൾ